बाबर मामा के बारे में , मेरी अम्मा बतलातीं थीं , के जन्म के समय, उनका वजन १३ पाउंड था ! और मेरी " बा " माने नानी जी , सिर्फ़ १४ वर्ष की थीं ! उन्हें जन्म देकर " बा" २ दिनों तक , बेसुध - सी रहीं थीं ! जन्म से ही इतने , हट्टे ~ कट्टे , बाबर मामा जी, हमेशा बेहद स्ट्रोंग बने रहे । उसका एक और वाक़या है, जब अम्मा के बेबी होनेवाला था और वे लोग अस्पताल पहुंचे । अम्मा चल नहीं पा रहीं थीं और मामा जी ने अम्मा को उसी अवस्था में, हलके से फूल की तरह उठा लिया था और तीन मंजिल चढ़ते हुए , डाक्टर के सामने ले गए थे। ऐसे ही कई किस्से हैं मेरे सबसे बड़े मामा जी , श्री बालकृष्ण जी वल्द " बाबर मामा जी " के बारे में !